CELEX: 52014PC0532
Language: fi
Date: 2014-08-22
Title: Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2013/012 BE/Ford Genk, Belgia)

|
			
		
		
		52014PC0532
		
			Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2013/012 BE/Ford Genk, Belgia) /* COM/2014/0532 final  */
			
				
		
		
			
			   	PERUSTELUT
EHDOTUKSEN TAUSTA
1.           Euroopan
globalisaatiorahastosta (EGR) sellaisille hakemuksille, jotka esitettiin 31.
joulukuuta 2013 mennessä, myönnettävään rahoitustukeen sovellettavista
säännöistä säädetään Euroopan globalisaatiorahaston perustamisesta 20.
joulukuuta 2006 annetussa Euroopan parlamentin ja neuvoston asetuksessa (EY)
N:o 1927/2006[1],
jäljempänä ’EGR-asetus’.
2.           Belgia toimitti 23.
joulukuuta 2013 hakemuksen EGF/2013/012 BE/Ford Genk EGR:n rahoitustuen
saamiseksi Ford-Werke GmbH:n[2]
Genkissä sijaitsevan kokoonpanotehtaan, jäljempänä ’Ford Genk’, ja Ford Genkin
kymmenen Belgiassa sijaitsevan tavarantoimittajan työntekijävähennysten vuoksi.
Hakemusta täydennettiin lisätiedoin 12. kesäkuuta 2014 asti.
3.           Tutkittuaan hakemuksen
komissio on tullut EGR-asetuksen sovellettavien säännösten mukaisesti siihen
tulokseen, että edellytykset rahoitustuen saamiseksi EGR:ltä täyttyvät.
HAKEMUKSEN TIIVISTELMÄ
 EGR-hakemus: || EGF/2013/012 Ford Genk 
 Jäsenvaltio: || Belgia 
 Hakemuksen jättämispäivä: || 23.12.2013 
 Toimintakriteeri: || EGR-asetuksen 2 artiklan c alakohta 
 Ensisijainen yritys: || Ford-Werke GmbH 
 Toimittajien ja jatkojalostajien määrä: || 10 
 Viiteajanjakso: || 1.7.2013–1.11.2013 
 Päivämäärä, jona yksilöllisten palvelujen tarjoaminen tuen kohteena oleville työntekijöille aloitettiin: || 1.7.2013 
 Viiteajanjaksona tapahtuneet työntekijävähennykset: || 469 
 Työntekijävähennykset ennen viiteajanjaksoa ja sen jälkeen: || 43 
 Vähennettyjen työntekijöiden kokonaismäärä: || 512 
 Toimenpiteisiin osallistuvien henkilöiden määrä: || 479 
 Yksilöllisten palvelujen talousarvio: || 1 085 890 euroa 
 EGR:n täytäntöönpanon talousarvio: || 56 000 euroa (4,9 % kokonaistalousarviosta) 
 Kokonaistalousarvio: || 1 141 890 euroa 
 EGR:ltä haettu rahoitusosuus: || 570 945 euroa (50 % kokonaistalousarviosta) 
HAKEMUKSEN ANALYYSI
Työntekijävähennysten ja
globalisaatiosta johtuvien maailmankaupan huomattavien rakenteellisten
muutosten välinen yhteys
4.           Osoittaakseen yhteyden
työntekijävähennysten ja globalisaatiosta johtuvien maailmankaupan huomattavien
rakenteellisten muutosten välillä Belgian viranomaiset väittävät, että
henkilöautojen tuotanto, jonka parissa Ford Genk toimii, on kärsinyt vakavista
talouden häiriötiloista ja erityisesti EU:n markkinaosuuden nopeasta
pienenemisestä. 
5.           Belgian viranomaisten
mainitsemien tietojen[3]
mukaan, kuten seuraavasta kuvasta näkyy, henkilöautojen tuotanto väheni EU-27:ssä
vuosien 2007 ja 2012 välillä 17,10 miljoonasta yksiköstä 14,61 miljoonaan
yksikköön (−14,6 % eli –3,1 %:n vuotuinen kasvu), kun taas
samalla ajanjaksolla henkilöautojen tuotanto kasvoi maailmanlaajuisesti 53,05
miljoonasta yksiköstä 63,07 miljoonaan yksikköön (+18,9 % eli +3,5 %:n
vuotuinen kasvu). Tämä pienensi EU-27:n markkinaosuutta henkilöautojen
tuotannossa maailmanlaajuisesti määrällisesti mitattuna 32,2 prosentista 23,2
prosenttiin (−28,2 % eli –6,4 %:n vuotuinen kasvu). Vertailun
vuoksi voidaan todeta, että samalla ajanjaksolla Kiinan markkinaosuus kasvoi 12,0
prosentista 24,6 prosenttiin (+104,6 prosenttia eli +15,4 prosentin vuotuinen
kasvu), kun taas muiden tärkeimpien tuottajien markkinaosuudet laskivat
(Japani: −27,7 % eli −6,3 %:n vuotuinen kasvu;
Etelä-Korea: −5,9 % eli −1,2 %:n vuotuinen kasvu;
Yhdysvallat: −12,0 % eli −2,5 %:n vuotuinen kasvu), mutta
yleensä vähemmän kuin EU-27:n tapauksessa. Nämä tiedot osoittavat näin ollen
EU:n markkinaosuuden pienentyneen nopeasti henkilöautojen tuotannon alalla
maailmanlaajuisesti. 
Markkinaosuus
henkilöautojen tuotannossa maailmanlaajuisesti (määrä)
Lähde: OICA.
6.           EU:n autonvalmistusalan
vaikea taloudellinen tilanne, joka johtuu pääasiallisesti uusien henkilöautojen
myynnin jatkuvasta laskusuunnasta EU:ssa talouskriisin ja rakenteellisten
ongelmien seurauksena (joillakin valmistajilla useissa jäsenvaltioissa on
ylikapasiteettia), on vaikuttanut kielteisesti koko EU:n autoteollisuuden
kansainväliseen kilpailukykyyn. Nämä tekijät ovat johtaneet siihen, että useat
autonvalmistajat ja niiden toimittajat ovat joutuneet sulkemaan laitoksia ja
toteuttamaan rakenneuudistuksia, minkä seurauksena autonvalmistusalalla on
menetetty paljon työpaikkoja viime vuosina. Esimerkiksi vuosina 2008–2013
autonvalmistuksessa (NACE Rev. 2:n kaksinumerotaso 29 ’Moottoriajoneuvojen,
perävaunujen ja puoliperävaunujen valmistus’) työskentelevien määrä laski EU-27:ssa
noin 220 000:lla 3,16 miljoonasta 2,94 miljoonaan (−7,0 %).[4]
7.           Autoteollisuuden osalta on
tehty 17 päätöstä globalisaatiorahaston varojen ottamiseksi käyttöön sen
jälkeen, kun rahasto aloitti toimintansa vuonna 2007.[5] Nimenomaan EU:n
markkinaosuuden pienentymiseen henkilöautojen tuotannossa on viitattu
kahdeksassa aiemmin tehdyssä EGR-päätöksessä.[6]

Työntekijävähennysten määrä ja 2
artiklan c alakohdan mukaisten kriteerien täyttyminen
8.           Kyseinen hakemus perustuu
EGR-asetuksen 2 artiklan c alakohdassa vahvistettuun toimintakriteeriin, jonka
mukaisesti tukihakemus on poikkeuksellisissa olosuhteissa hyväksyttävissä,
vaikka EGR-asetuksen 2 artiklan a ja b alakohdassa asetetut toimintakriteerit
eivät täyty, jos vähentämisillä on vakava vaikutus työllisyyteen ja
paikalliseen talouteen.
9.           Hakemus koskee 469:ää
työntekijävähennystä, jotka toteutettiin neljän kuukauden aikana 1. heinäkuuta 2013
– 1. marraskuuta 2013 (joihin sisältyy 246 työntekijää Ford Genkissä ja 223
työntekijää kahdeksan sen toimittajan palveluksessa) ja 43:a tämän ajanjakson
jälkeen 1. marraskuuta 2013 ja 23. joulukuuta 2013 välisenä aikana toteutettua
työntekijävähennystä (joihin sisältyy 26 työntekijää Ford Genkissä ja 17
työntekijää seitsemän sen toimittajan palveluksessa), jotka ovat osa samaa
joukkoirtisanomista. Tämä yhteensä 512 työntekijän vähennys viiteajanjaksolla
ja sen jälkeen vastaa Ford Genkin ja sen toimittajien ensimmäistä
irtisanomisaaltoa[7]
ja työvoiman vähennystä Ford Genkin toimittajien palveluksesta, mihin oli syynä
toimintojen vähentyminen Fordin tehtaalla sen sulkemiseen valmistauduttaessa.
 Yritys || Vähennettyjen työntekijöiden määrä: 
   || Viiteajanjaksolla || Viiteajanjakson jälkeen || Yhteensä 
 Ford Genk (Ford-Werke GmbH) || 246 || 26 || 272 
 BASF Coatings Services NV || 1 || 0 || 1 
 Belplas Industries BVBA || 0 || 1 || 1 
 FACIL Europe BVBA || 9 || 0 || 9 
 Henkel Industrieservice BVBA || 7 || 0 || 7 
 IAC Group BVBA || 46 || 4 || 50 
 Lear Corporation Belgium CVA || 33 || 5 || 38 
 Service Magazijn Limburg NV || 73 || 1 || 74 
 Syncreon Genk BVBA || 42 || 3 || 45 
 Transport Service NV || 0 || 2 || 2 
 Zender Industrie België NV || 12 || 1 || 13 
 Yhteensä || 469 || 43 || 512 
10.         Kaikki työntekijävähennykset
on laskettu päivästä, jona työsopimus päättyy tosiasiallisesti ennen sen
voimassaolon päättymistä, siten kuin asiasta säädetään EGR-asetuksen 2 artiklan
toisen kohdan toisessa luetelmakohdassa (”menetelmä 2”).
11.         Hakemus täyttää näin ollen
osittain EGR-asetuksen 2 artiklan a alakohdassa säädetyt toimintakriteerit,
koska se liittyy työntekijävähennyksiin neljän kuukauden aikana jäsenvaltiossa
sijaitsevassa yhdessä yrityksessä, mutta se poikkeaa näistä kriteereistä
viiteajanjaksolla toteutettujen työntekijävähennysten vähimmäismäärän osalta,
koska työntekijävähennyksiä oli tuolla ajanjaksolla alle 500.
12.         Belgian viranomaisten mukaan
poikkeuksellisia olosuhteita voidaan soveltaa: vaikka ensimmäisen
irtisanomisaallon myötä toteutettujen vähennysten määrä viiteajanjaksolla on
alle kynnysarvona olevan luvun (500 työntekijävähennystä), odotettavissa on
vielä kaksi muuta irtisanomisaaltoa vuonna 2014 (noin 650 työntekijää Ford
Genkin ja sen toimittajien palveluksesta) ja vuoden 2014 lopulla, kun tehdas
suljetaan (noin 4 000 työntekijävähennystä Ford Genkin ja sen toimittajien
palveluksesta), ja Belgian viranomaiset saattavat toimittaa EGR-hakemuksia
näiden työntekijävähennysten osalta. Belgian viranomaiset ovat halunneet tässä
ensimmäisessä vaiheessa – vaikka 500:aa vähennettyä työntekijää koskeva kynnys
ei täyty – toteuttaa nopeasti erityistoimenpiteitä tämän ensimmäisen
vähennettyjen työntekijöiden ryhmän osalta, jotta voidaan parantaa
mahdollisuuksia löytää heille uutta työtä ja antaa kaikille vähennetyille
työntekijöille samat mahdollisuudet. Ford Genkin tehtaan sulkemisesta
aiheutuvien välittömien työntekijävähennysten yhteismäärän odotetaan olevan
erittäin suuri (noin 4 340 työntekijävähennystä Ford Genkin tehtaalla ja 2 820
työntekijävähennystä sen samalla maantieteellisellä alueella sijaitsevien
toimittajien palveluksesta). Belgian viranomaisten siteeraamien analyysien[8] mukaan näillä
työntekijävähennyksillä on vakava vaikutus työllisyyteen ja paikalliseen
talouselämään.
Selvitys työntekijävähennysten
ennakoimattomasta luonteesta.
13.         Belgian viranomaisten mukaan
Fordin Genkissä sijaitsevan tehtaan sulkemista ei olisi voitu ennakoida. Fordin
johto ja Ford Genkin tehtaalla edustettuina olevat ammattiliitot tekivät
syyskuussa 2010 sopimuksen investointisitoumuksista ajanjaksolle 2010–2014.
Fordin johto suostui säilyttämään kolmen automallin (Mondeo, S-Max, Galaxy)
tuotannon Genkin tehtaalla ja ohjaamaan samaan segmenttiin kuuluvien tulevien
mallien tuotannon tälle tehtaalle. Fordin johto suostui myös säilyttämään
tuotantokapasiteetin tasolla 225 000 yksikköä/vuosi ja varmistamaan, ettei
työntekijöiden joukkovähentämisiä toteutettaisi Ford Genkin tehtaalla
sopimuksen keston aikana, minkä vastineeksi ammattiliitot suostuivat
henkilöstömenojen vähennyksiin.[9]
Belgian viranomaisten mukaan Fordin johto kiisti syyskuussa 2012 väitteet
tehtaan sulkemisesta ja vahvisti, että seuraavan sukupolven Mondeo-mallia oli
määrä alkaa tuottaa Genkin tehtaalla lokakuulta 2013 lähtien. Ford ilmoitti
kuitenkin lokakuussa 2012 suunnitelmastaan sulkea Genkin tehdas vuoden 2014
lopussa ja ohjata uusien automallien tuotanto muihin tuotantolaitoksiin EU:ssa.[10]
Tuen kohteena olevat työntekijät
14.         Belgian viranomaiset
arvioivat, että 479 niistä 512 työntekijästä, jotka on vähennetty ensimmäisen
irtisanomisaallon aikana (eli tuen kohteena olevat työntekijät), osallistuu
EGR:stä yhteisrahoitettaviin toimenpiteisiin.[11]
15.         Tuen kohteena olevien
työntekijöiden jaottelu sukupuolen, kansalaisuuden ja ikäryhmän mukaan:
 Luokka || Tuen kohteena olevat työntekijät 
 Sukupuoli: || Miehiä: || 401 
   || Naisia: || 78 
 Kansalaisuus: || EU-kansalaisia: || 479 
   || Muita kuin EU-kansalaisia: || 0 
 Ikäryhmä: || 15–24-vuotiaita: || 3 
   || 25–54-vuotiaita: || 470 
   || 55–64-vuotiaita: || 6 
   || Yli 64-vuotiaita: || 0 
16.         Tuen kohteena olevista työntekijöistä
seitsemällä on pitkäaikainen terveysongelma tai toimintarajoite.
17.         Tuen kohteena olevien
työntekijöiden ammattiryhmien[12]
mukainen jaottelu on seuraava:
 ISCO-08:n pääluokka || Tuen kohteena olevat työntekijät 
 1 Johtajat || 0 
 2 Erityisasiantuntijat || 39 
 3 Asiantuntijat || 59 
 4 Toimisto- ja asiakaspalvelutyöntekijät || 3 
 5 Palvelu- ja myyntityöntekijät || 0 
 7 Rakennus-, korjaus- ja valmistustyöntekijät || 39 
 8 Prosessi- ja kuljetustyöntekijät || 253 
 9 Muut työntekijät || 4 
 Tuntematon / ei saatavilla || 82 
18.         Belgian viranomaiset ovat
EGR-asetuksen 7 artiklan mukaisesti vahvistaneet, että suunniteltuihin toimiin
osallistumisen ja niiden täytäntöönpanon osalta noudatetaan yhdenvertaisen
kohtelun ja syrjimättömyyden periaatteita.
Asianomaisen alueen ja sen viranomaisten
ja sidosryhmien kuvaus
19.         Työntekijävähennykset Ford
Genkin tehtaalla ja sen toimittajien parissa vaikuttavat ensisijaisesti
Limburgin lääniin Flanderissa, Belgian koillisosassa. Limburgin lääni on
entistä hiiliteollisuusaluetta, jolla työllisyys on vahvasti riippuvainen
perinteisestä teollisuudesta. Belgian viranomaisten mukaan Flanderin
keskiarvoon verrattuna Limburgin läänille on ominaista korkea työttömyys,
alhaisempi koulutus- ja osaamistaso ja vähemmän kehittynyt koulutuspalvelujen
tarjonta. Lisäksi Limburgin läänin yritykset näyttävät yleisesti olevan
vähemmän innovatiivisia ja niiden kansainvälistymisen aste on alhaisempi
Flanderin keskiarvoon verrattuna (mitattuna viennin osuudella ja alueelle
tulevan ulkomaisen investoinnin asteella) ja aloittelevien yritysten määrä on
melko vähäinen. Belgian viranomaisten mukaan Limburgin lääni on myös huonojen
kulkuyhteyksien päässä, mikä johtuu heikosta infrastruktuurin kehittämisestä.
20.         EGR-hakemuksesta vastaava
viranomainen on Euroopan sosiaalirahaston (ESR) virasto Flanderin alueella.
EGR:stä yhteisrahoitettavien toimenpiteiden täytäntöönpanosta vastaavat
pääasiallisesti Flanderin työllisyys- ja ammattikoulutusvirasto (VDAB) ja
kansallinen työvoimatoimisto (RVA). 
21.         Muihin ehdotettujen
toimenpiteiden yleiseen koordinointiin ja täytäntöönpanoon osallistuviin
organisaatioihin kuuluvat seuraavat:
–              
Flanderin hallitus (pääministeri,
työvoimaministeri); 
–              
Limburgin lääni;
–              
ammattiliitot (ABVV, ACV, ACLVB);
–              
alueellinen sosioekonominen neuvottelukomitea
(RESOC) ja Limburgin alueen sosioekonominen neuvosto (SERR Limburg);
–              
Limburgin metalliteollisuuden työllisyys- ja
koulutusrahasto (FTML) ja Limburgin metalliteollisuuden työntekijöiden
koulutusinstituutti (LIMOB);
–              
Limburgin uusi yritysfoorumi (joka kokoaa yhteen teollisuusteknologian
liiton, Flanderin maanviljelijäliiton, Limburgin rakentajaliiton, Flanderin
itsenäisinä ammatinharjoittajina toimivien työnantajien liiton Limburgin
osaston, kristillisten työnantajien liiton Limburgin osaston ja Flanderin
kauppa- ja teollisuuskamarin Limburgin osaston).
22.         Flanderin hallitus on myös
perustanut erityisen työryhmän, joka kokoaa yhteen kaikki asiaan liittyvät
sidosryhmät (työmarkkinaosapuolet, työnantajaryhmät, alue- ja
paikallisviranomaiset, alakohtaiset järjestöt jne.). Komission yksiköt ovat
olleet mukana työryhmän työssä.
Työntekijävähennysten odotettu vaikutus
paikalliseen, alueelliseen tai koko maan työllisyyteen
23.         Ford
Genk on ollut suurin työnantaja Limburgin läänissä. Sen osuus kaikista
työntekijöistä oli 1,7 prosenttia. Lisäksi sen osuus Limburgin 500 suurimman
yrityksen kokonaisliikevaihdosta oli 10 prosenttia. 
24.         Belgian viranomaisten
mainitseman tutkimuksen[13] mukaan jokaista 100:aa Ford Genkin tehtaalta menetettäväksi odotettua
työpaikkaa kohden menetetään 65 työpaikkaa sen välittömien ja välillisten
Limburgissa sijaitsevien toimittajien palveluksesta ja vielä 72 työpaikkaa sen
muualla Flanderissa sijaitsevien toimittajien palveluksesta. Työllisten lukumäärän osalta, kuten jäljempänä
olevasta taulukosta ilmenee, tämä tarkoittaisi sitä, että Ford Genkin tehtaan
sulkemisen seurauksena odotettavissa olevien 4 340 työpaikan menetyksen
lisäksi menetettäisiin vielä noin 2 820 työpaikkaa Limburgissa
sijaitsevien toimittajien palveluksesta ja 3 110 työpaikkaa muualla Flanderissa
sijaitsevien toimittajien palveluksesta. Flanderin alueella menetettäisiin näin
yhteensä noin 10 270 työpaikkaa (kerroin 2,4). Lisäksi
ostovoiman (kulutusmenojen) pienentymisen odotetaan johtavan noin 1 040
työpaikan menetykseen Limburgissa ja 450 työpaikan menetykseen muualla
Flanderissa. Flanderin alueella menetettäisiin näin yhteensä noin 11 760
työpaikkaa (kerroin 2,7).
 Vaikutus työllisyyteen || Menetettyjen työpaikkojen arvioitu lukumäärä 
 Välittömät työpaikkojen menetykset (Ford Genk) || 4 340 
 Välilliset työpaikkojen menetykset (toimittajat Limburgissa) || 2 820 
 Välilliset työpaikkojen menetykset (toimittajat muualla Flanderin alueella) || 3 110 
 Näiden seurauksena olevat työpaikkojen menetykset (Limburgissa) || 1 040 
 Näiden seurauksena olevat työpaikkojen menetykset (muualla Flanderin alueella) || 450 
 Yhteensä || 11 760 
25.         Limburgin läänissä saatetaan
näin ollen menettää arviolta 8 200 työpaikkaa, mikä voisi johtaa siihen,
että Limburgin työttömyysaste nousisi 1,8–2 prosenttiyksikköä (eli alueen
työttömyysaste nousisi 26,5–29,4 prosenttia 6,8 prosentista 7,9 prosenttiin
pelkästään Ford Genkin välittömien työpaikkojen menetysten osalta, tai 8,6
prosenttiin, kun mukaan lasketaan sen toimittajien välilliset työpaikkojen
menetykset, tai 8,8 prosenttiin, kun mukaan lasketaan näiden seurauksena olevat
työpaikkojen menetykset). 
26.         Yleisemmin voidaan todeta,
että Ford Genkin tehtaan sulkemisen odotetaan myös heikentävän taloudellista
hyvinvointia 2,6–2,9 prosentilla (mikä johtuu tuotannon ja ostovoiman
vähenemisestä) ja työn tuottavuuden kasvua 10,9 prosentilla (lisäarvolla
mitattuna).
Rahoitettavat yksilölliset palvelut ja
arvioitujen kustannusten jakautuminen
27.         Vain joitakin toimenpiteitä,
jotka kuuluvat Belgian viranomaisten Ford Genkin tehtaan sulkemisen vuoksi
vähennettyjen työntekijöiden tukemiseksi toteuttamiin toimiin,
yhteisrahoitetaan EGR:stä. Tähän EGR-hakemukseen ei ole näin ollen sisällytetty
toimenpiteitä, jotka ovat pakollisia työntekijöiden joukkovähentämisten
yhteydessä Belgiassa,[14]
eikä täydentäviä toimenpiteitä, joita rahoitetaan muuten kuin EGR:stä[15]. Toimenpiteitä
(pakolliset toimenpiteet, täydentävät toimenpiteet, EGR:n toimenpiteet)
hallinnoi yleisesti VDAB.
28.         Ensimmäisessä
irtisanomisaallossa[16]
vähennetyille työntekijöille annettavat yksilölliset palvelut, joita EGR
yhteisrahoittaa, koostuvat seuraavista toimenpiteistä (ryhmitelty luokittain):
(1)         
Työnhakuneuvonta: 
–              
Key Account Manager:
Osana Jobs voor Limburg -aloitetta VDAB:ssa toimiva asiakasvastaava varmistaa
niiltä yrityksiltä saatujen työtarjousten koordinoinnin, jotka ovat
ilmoittaneet olevansa kiinnostuneita rekrytoimaan Ford Genkin tai sen
toimittajien vähentämiä työntekijöitä, ja pyrkii kehittämään aloitteita tämän
toiminnan tukemiseksi (esim. hallinnoimalla erityistä sähköpostiyhteyspalvelua).
–              
Social Intervention Advisor (SIA): VDAB:n sosiaalitoimista vastaavat neuvonantajat järjestävät kaikille
tuen kohteena oleville työntekijöille seuraavat palvelut: i) tiedotustilaisuus
ennen irtisanomista (työllistämisyksikköjen tarjoama alustava apu,
hallinnollisen perustiedoston täyttäminen työttömyysjärjestelmään
esirekisteröitymistä varten, tiedotus oikeuksista ja velvoitteista osana
työntekijöiden vähentämisohjelman yleisiä toimenpiteitä,
uudelleensijoittumisessa opastaminen jne.), ii) tiedotustilaisuus irtisanomisen
jälkeen (järjestetään RVA:n kanssa) työnhakijan oikeuksista ja velvoitteista,
työttömyysetuuksista, saatavilla olevasta avusta ja tukipalveluista,
koulutusmahdollisuuksista jne., iii) yksilölliset haastattelut vähennettyjen
työntekijöiden kanssa ja VDAB:n palvelujen esittely kunkin työntekijän
tarpeiden mukaan ja iv) neuvontapalvelu.
–              
Ammatillista koulutusta koskeva tiedotus: Potentiaaliset työnantajat järjestävät ryhmätiedotustilaisuuksia
työpaikalla (Ford Genkin tehtaalla työvuoroja ennen tai niiden jälkeen)
kaikille tuen kohteena oleville työntekijöille; lyhytaikaisia
harjoittelujaksoja järjestettiin rautatieverkoston operaattorin Infrabelin
palveluksessa heinäkuun 2013 ja syksyn 2013 välisenä aikana (80 tuen kohteena
olevaa työntekijää). 
–              
Aktiivinen työsuuntautunut ohjaus: VDAB:n henkilöstö tarjoaa seuraavat palvelut noin 150:lle tuen
kohteena olevalle työntekijälle: i) työtarjousten haku, ii) yhteydet
potentiaalisiin työnantajiin, iii) yrityskäyntien järjestäminen, iv) muiden
mainontatoimenpiteiden kehittäminen, v) yksilöllinen opastus työpaikan
löytäneille (kolme kuukautta).
(2)         
Koulutus ja uudelleenkoulutus
–              
Ammatillisen koulutuksen kurssit: VDAB tarjoaa ammatillisen koulutuksen kursseja aloilla, jotka
vastaavat tuen kohteena olevien työntekijöiden tarpeita, jotka on kartoitettu
tiedotustilaisuuden, ammatillisen ohjauksen ja neuvonnan aikana. VDAB joko
järjestää koulutuksen sisäisesti tai se ulkoistetaan ulkopuolisille koulutuksen
tarjoajille tarjouskilpailumenettelyllä. Ammatillista koulutusta tarjotaan noin
100–110:lle tuen kohteena olevalla työntekijälle. Lisäksi noin 30 tuen kohteena
olevaa työntekijää osallistuu muutamasta päivästä muutamaan viikkoon kestäville
työharjoittelujaksoille; jokaista harjoittelujaksoa valvoo kyseisessä yrityksessä
toimiva mentori ja seuraa VDAB:n tai ulkopuolisen koulutuksen tarjoajan
järjestämä valmentaja.
–              
Työllistyminen yksilöllisen ammatillisen
koulutuksen avulla: Yritykset tarjoavat osana VDAB:n
hallinnoimaa yleistä järjestelmää (individuele beroepsopleiding – IBO)
yksilöllisiä työpaikalla järjestettäviä yhdestä kuuteen kuukautta kestäviä
koulutuskursseja (mentorin toteuttamana tai valvonnassa) noin 75:lle tuen
kohteena olevalle työntekijälle. Yrityksen on työpaikkakoulutuksen lopulla
tarjottava kurssille osallistujalle määräaikainen tai toistaiseksi voimassa
oleva työsopimus. 
–              
Hakukoulutus:
Ulkopuolinen toimeksisaaja järjestää koulutusta työnhakutaidoista noin 75:lle
tuen kohteena olevalle työntekijälle yhteisissä työpajoissa (ryhmäharjoituksia,
simulaatioita jne.). Erityistä huomiota kiinnitetään muun muassa muihin kuin
syntyperäisiin flaamin puhujiin tai iäkkäämpiin työnhakijoihin. Valmentaja
järjestää työhakemusten seurannan.
29.         Kyseiset toimenpiteet ovat
aktiivisia työmarkkinatoimenpiteitä, jotka kuuluvat EGR-asetuksen 3 artiklassa
määriteltyihin tukikelpoisiin toimiin. 
30.         Toimenpiteiden
kokonaiskustannukset ovat arviolta 1 141 890 euroa, joista
yksilöllisten palvelujen kustannukset ovat 1 085 890 euroa ja EGR:n
täytäntöönpanokustannukset (valmistelu-, hallinnointi-, tiedotus- ja mainonta-
sekä valvontatoimet) 56 000 euroa (4,9 prosenttia kokonaiskustannuksista).
EGR:stä haettu rahoitusosuus on yhteensä 570 945
euroa (50 prosenttia kokonaiskustannuksista).
 Toimenpiteet || Tuen kohteena olevien työn­tekijöiden arvioitu määrä || Arvioidut kustannukset tuen kohteena olevaa työntekijää kohti (euroa)* || Kustannukset yhteensä (EGR ja kansallinen yhteisrahoitus) (euroa)* 
 Yksilölliset palvelut: ||   ||   ||   
 1) Työnhakuneuvonta: ||   ||   ||   
 –     Key Account Manager || 479 || 47 || 22 400 
 –     Social Intervention Advisor (SIA) || 479 || 184 || 88 000 
 –     Ammatillista koulutusta koskeva tiedotus || 479 || 4 || 1 900 
 –     Aktiivinen työsuuntautunut ohjaus || 150 || 1 000 || 150 000 
 2) Koulutus ja uudelleenkoulutus: ||   ||   ||   
 –     Ammatillisen koulutuksen kurssit || 30–110 || ei saatavilla || 718 094 
 –     Työllistyminen yksilöllisen ammatillisen koulutuksen avulla || 75 || 470 || 35 272 
 –     Hakukoulutus || 75 || 936 || 70 224 
 Välisumma: || – || – || 1 085 890 
 EGR:n täytäntöönpanokustannukset: ||   ||   ||   
 1. Valmistelutoimet || – || – || 0 
 2. Hallinnointi || – || – || 40 000 
 3. Tiedotus ja mainonta || – || – || 6 000 
 4. Valvontatoimet || – || – || 10 000 
 Välisumma: || – || – || 56 000 
 Kokonaiskustannukset: || – || – || 1 141 890 
 EGR:n rahoitusosuus (50 % kokonaiskustannuksista) || – || – || 570 945 
 * Luvut ovat pyöristettyjä. 
31.         Belgian viranomaiset ovat
vahvistaneet, että toimenpiteet ovat täydentäviä rakennerahastoista
rahoitettavien toimien kanssa ja että käytössä on asianmukaiset toimenpiteet,
joilla estetään rahoituksen päällekkäisyys.
Päivämäärä, jolloin yksilöllisten
palvelujen tarjoaminen tuen kohteena oleville työntekijöille aloitettiin tai on
tarkoitus aloittaa
32.         Belgian viranomaiset
aloittivat yksilöllisten palvelujen tarjoamisen tuen kohteena oleville
työntekijöille 1. heinäkuuta 2013. Näihin toimenpiteisiin liittyviin menoihin
voidaan näin ollen myöntää rahoitustukea EGR:stä kyseisestä päivästä alkaen.
Menettelyt työmarkkinaosapuolten
kuulemiseksi
33.         VDAB on ilmoittanut SERR
Limburgissa edustettuina oleville työmarkkinaosapuolille EGR-hakemuksen
tavoitteista ja siinä ehdotetuista toimenpiteistä. SERR Limburgissa
edustettuina olevat työmarkkinaosapuolet osallistuvat erityisesti EGR-hakemusta
varten perustettuun seurantakomiteaan. EGR-hakemuksesta on lisäksi keskusteltu
työmarkkinaosapuolten kanssa osana Limburgin strategisen toimintasuunnitelman
(”Strategisch Actieplan Limburg in het Kwadraat – SALK) täytäntöönpanosta
tapahtuvaa säännöllistä raportointia. Kyseinen toimintasuunnitelma perustettiin
käsittelemään Ford Genkin tehtaan sulkemisesta aiheutuvia alueellisia
vaikutuksia.
34.         Belgian viranomaiset ovat
vahvistaneet, että kansallisessa ja EU:n lainsäädännössä säädettyjä
joukkoirtisanomisiin liittyviä vaatimuksia on noudatettu.
Tiedot toimista, jotka ovat pakollisia
kansallisen lainsäädännön tai työehtosopimusten nojalla
35.         Belgian viranomaiset ovat
vahvistaneet seuraavaa:
–              
EGR:stä saatavalla rahoitustuella ei korvata
toimenpiteitä, jotka kuuluvat yritysten vastuualaan kansallisen lainsäädännön
tai työehtosopimusten nojalla;
–              
toimenpiteillä tuetaan yksittäisiä työntekijöitä
eikä niitä käytetä yritysten tai toimialojen rakenneuudistukseen;
–              
toimenpiteet eivät saa tukea muista unionin
rahastoista ja rahoitusvälineistä.
Hallinnointi- ja valvontajärjestelmät 
36.         Hakemuksessa on hallinnointi-
ja valvontajärjestelmän seikkaperäinen kuvaus, jossa täsmennetään eri elinten
vastuulla olevat tehtävät. EGR:n rahoitustuen hallinnoinnista ja valvonnasta
vastaavat samat elimet kuin Euroopan sosiaalirahaston osalta. Yksi ESR:n
Flanderin viraston yksikkö toimii hallintoviranomaisena ja toinen erillinen
yksikkö ESR:n Flanderin virastossa toimii todentamisviranomaisena.
Rahoitus
37.         Vuosia 2014–2020 koskevan
monivuotisen rahoituskehyksen vahvistamisesta annetun neuvoston asetuksen (EU,
Euratom) N:o 1311/2013[17]
12 artiklassa sallitaan se, että Euroopan globalisaatiorahastosta (EGR) voidaan
ottaa vuosittain käyttöön enintään 150 miljoonaa euroa (vuoden 2011
hintoina) ylittämällä rahoituskehyksen asianomaisten otsakkeiden
enimmäismäärät.
38.         Ottaen huomioon EGR:stä
myönnettävän rahoitustuen enimmäismäärän samoin kuin määrärahojen
uudelleenkohdennusten osalta käytettävissä olevan liikkumavaran komissio
ehdottaa, että EGR:n varoja otetaan käyttöön koko pyydetty määrä (570 945
euroa), joka on 50 prosenttia toimenpiteiden kokonaiskustannuksista.
39.         Euroopan parlamentti ja
neuvosto tekevät talousarviota koskevasta kurinalaisuudesta,
talousarvioyhteistyöstä ja moitteettomasta varainhoidosta 2. joulukuuta 2013
tehdyn Euroopan parlamentin, neuvoston ja komission välisen toimielinten
sopimuksen[18]
13 kohdan mukaisesti yhdessä ehdotetun päätöksen EGR:n varojen käyttöönotosta.
40.         Komissio esittää erikseen
siirtopyynnön asiaa koskevien maksusitoumusmäärärahojen kirjaamiseksi vuoden 2014
talousarvioon 2. joulukuuta 2013 tehdyn toimielinten sopimuksen 13 kohdan
mukaisesti.
Maksumäärärahojen lähteet
41.         Käsillä olevan hakemuksen
kohteena olevat 570 945 euroa katetaan vuoden 2014 talousarvion
EGR-budjettikohdan määrärahoista.
Ehdotus
EUROOPAN PARLAMENTIN JA NEUVOSTON PÄÄTÖS
Euroopan globalisaatiorahaston varojen
käyttöönotosta talousarviota koskevasta kurinalaisuudesta, talousarvioyhteistyöstä
ja moitteettomasta varainhoidosta 2 päivänä joulukuuta 2013 tehdyn Euroopan
parlamentin, neuvoston ja komission välisen toimielinten sopimuksen 13 kohdan
mukaisesti (hakemus EGF/2013/012 BE/Ford Genk, Belgia)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen,
ottavat huomioon talousarviota koskevasta
kurinalaisuudesta, talousarvioyhteistyöstä ja moitteettomasta varainhoidosta 2
päivänä joulukuuta 2013 tehdyn Euroopan parlamentin, neuvoston ja komission
välisen toimielinten sopimuksen[19]
ja erityisesti sen 13 kohdan,
ottavat huomioon Euroopan
globalisaatiorahaston perustamisesta 20 päivänä joulukuuta 2006 annetun
Euroopan parlamentin ja neuvoston asetuksen (EY) N:o 1927/2006[20] ja erityisesti sen 12 artiklan
3 kohdan,
ottavat huomioon Euroopan komission ehdotuksen[21]
sekä katsovat seuraavaa:
(1)       Euroopan
globalisaatiorahasto, jäljempänä ’EGR’, on perustettu lisätuen tarjoamiseksi
globalisaatiosta johtuvien maailmankaupan huomattavien rakenteellisten
muutosten vuoksi työttömiksi jääneille työntekijöille ja heidän auttamisekseen
työmarkkinoille uudelleen integroitumisessa.
(2)       EGR ei saa ylittää 150
miljoonan euron vuotuista enimmäismäärää (vuoden 2011 hintoina), kuten vuosia 2014–2020
koskevan monivuotisen rahoituskehyksen vahvistamisesta annetun neuvoston
asetuksen (EU, Euratom) N:o 1311/2013[22]
12 artiklassa säädetään.
(3)       Belgia esitti 23 päivänä
joulukuuta 2013 hakemuksen EGR:n varojen käyttöönottamiseksi yrityksen
Ford-Werke GmbH ja kymmenen sen tavarantoimittajan työntekijävähennysten vuoksi
ja täydensi hakemusta lisätiedoin 12 päivään kesäkuuta 2014 asti. Hakemus on
asetuksen (EY) N:o 1927/2006 10 artiklassa säädettyjen rahoitustuen
vahvistamista koskevien vaatimusten mukainen. Näin ollen komissio ehdottaa,
että varoja otetaan käyttöön 570 945 euroa.
(4)       Tämän vuoksi EGR:stä olisi
otettava käyttöön varoja rahoitustuen antamiseksi Belgian hakemuksen
perusteella,
OVAT HYVÄKSYNEET TÄMÄN PÄÄTÖKSEN:
1 artikla
Euroopan globalisaatiorahastosta (EGR) otetaan
käyttöön 570 945 euroa maksusitoumusmäärärahoina ja maksumäärärahoina
osana varainhoitovuotta 2014 koskevaa Euroopan unionin yleistä talousarviota.
2 artikla
Tämä päätös julkaistaan Euroopan unionin
virallisessa lehdessä.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
[1]               EUVL L 406, 30.12.2006, s. 1.
[2]               Ford-Werke GmbH on Ford of Europe AG:n tytäryhtiö, jonka
sääntömääräinen kotipaikka on Kölnissä, Saksassa. Sillä on Fordin
tuotantolaitoksia Kölnissä ja Saarlouisissa (Saksa) ja Genkissä (Belgia).
[3]               Lähde: International Organisation of Motor Vehicle
Manufacturers (OICA, Moottoriajoneuvojen valmistajien kansainvälinen järjestö).
[4]               Lähde: Eurostat (online-datakoodi: lfsa_egan22d).
[5]               Ks. EGR:n tietokanta, joka on saatavilla osoitteessa http://ec.europa.eu/social/main.jsp?catId=582.
[6]               Ks. luonnokset komission ehdotuksiksi, jotka koskevat
asioita EGF/2007/001 FR/Peugeot SA (päätös KOM(2007) 415 lopullinen, 12.7.2007)
EGF/2007/010 PT/Lisboa-Alentejo (päätös KOM(2008) 94 lopullinen, 20.2.2008),
EGF/2008/002 ES/Delphi (päätös KOM(2008) 547 lopullinen, 9.9.2008), EGF/2008/004
ES/Castilla y León ja Aragón (päätös KOM(2009) 150 lopullinen, 26.3.2009), EGF/2009/013
DE/Karmann (päätös KOM(2010) 7 lopullinen, 22.1.2010), EGF/2012/004 ES/Grupo
Santana (päätös COM(2014) 116 final, 5.3.2014), EGF/2012/005 SE/Saab (päätös
COM(2012) 622 final, 19.10.2012), EGF/2012/008 IT/De Tomaso automobili (päätös
COM(2013) 469 final, 28.6.2013).
[7]               Vapaaehtoinen poistuminen osana työmarkkinaosapuolten
kesken sovittua työntekijöiden vähentämisohjelmaa.
[8]               Ks. 0–26
kohta.
[9]               Ks.
lehdistötiedote, joka on saatavilla osoitteessa: https://media.ford.com/content/fordmedia/fna/us/en/news/2010/11/30/ford-genk-agreement-shows-confidence-and-commitment-to-flanders-.html.

[10]             Ks.
lehdistötiedote, joka on saatavilla osoitteessa: https://media.ford.com/content/fordmedia/fna/us/en/news/2012/10/24/ford-plans-to-restructure-european-manufacturing-operations.html.
[11]             EGR-asetuksen 3 a artiklan b alakohdan mukaisesti
tapauksissa, joissa EGR-asetuksen 2 artiklan c alakohdan nojalla tehty hakemus
poikkeaa 2 artiklan a alakohdassa vahvistetuista kriteereistä, työntekijät,
jotka ovat tulleet vähennetyiksi viiteajanjakson jälkeen, voidaan sisällyttää
tukeen oikeutettujen työntekijöiden ryhmään, edellyttäen että vähentämiset
tapahtuivat työntekijöiden suunniteltua vähentämistä koskevan yleisen
ilmoittamisen jälkeen ja että voidaan osoittaa viiteajanjaksona tapahtuneiden
vähentämisten selkeä syy-yhteys niihin johtaneeseen tapahtumaan. Koska kyseiset
edellytykset täyttyvät, viiteajanjakson jälkeen vähennetyt 43 työntekijää
voivat näin ollen hyötyä EGR:n yhteisrahoittamista toimenpiteistä.
[12]             Kansainvälisen ammattiluokituksen (ISCO-08) pääluokat.
[13]             Peeters,
L., Vancauteren, M., ’Studie van de economische impact van de sluiting van Ford
Genk’, Universiteit Hasselt, marraskuu 2013, saatavilla osoitteessa http://www.uhasselt.be/documents/kizok/impactstudie.pdf. 
[14]             Osana niihin työnantajiin kohdistuvia oikeudellisia
velvoitteita, jotka toteuttavat työntekijöiden joukkovähentämisiä, Ford Genkin
ja sen toimittajien on kunkin ollut perustettava työllistämisyksikkö (tewerkstellingscel)
joka antaa vähennetyille työntekijöille uudelleensijoittumispalveluja
(työnhakuneuvonta ja uraneuvonta, kolmen tai kuuden kuukauden palkkaa vastaava
aktivointiavustus, työntekijän ja työnantajan sosiaaliturvamaksujen
alentaminen, jos työntekijä löytää työpaikan uuden työnantajan palveluksesta,
osittainen uudelleensijoittumisen kustannusten korvaaminen irtisanovalle
työnantajalle). Työllistämisyksikkö tuo yhteen työnantajan ja asiaan liittyvät
ammattiliitot; sen toiminnan toteuttaa VDAB (tietyt toiminnot ulkoistetaan
uudelleensijoituspalveluja tarjoaville toimistoille).
[15]             Näihin toimenpiteisiin kuuluu Werkpuntlimburg-sivuston
perustaminen ja hallinnointi (http://herstructureringenlimburg.vdab.be),
työpaikkamessujen järjestäminen, sekarahoituksella järjestetty koulutus (VDAB/
Limburgin lääni), koulutuskurssit yhteistyössä alakohtaisten koulutusrahastojen
kanssa (esim. FTML, LIMOB), erityiset toimenpiteet nuorille ja tuki
yrittäjyydelle ja yritysten perustamiseen. 
[16]             Tähän EGR-hakemukseen on sisällytetty ainoastaan niiden
toimenpiteiden kustannukset, jotka koskevat työntekijävähennysten ensimmäistä
aaltoa (479 tuen kohteena olevaa työntekijää). Seuraavien työntekijävähennysten
kohteena olevat työntekijät saatetaan sisällyttää mahdollisiin myöhempiin
EGR-hakemuksiin.
[17]             EUVL L 347, 20.12.2013, s. 884.
[18]             EUVL C 373, 20.12.2013, s. 1.
[19]             EUVL C 373, 20.12.2013, s. 1.
[20]             EUVL L 406, 30.12.2006, s. 1.
[21]             EUVL C […], […], s. […].
[22]             EUVL L 347, 20.12.2013, s. 884.